《和前韵谢后村饷甘露团荔子一首》
宋代·林希逸

日日亲朋饷自南，比公所赐似仙凡。擅名甘露珠百颗，入手好风书一函。

苏老黄柑休立传，半山红柿莫分衔。金茎仙掌何曾得，要枣如瓜谩举帆。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。